Francisco Silva. Francisco Andrés Silva Gajardo (; 1986-yil 11-fevralda Chilida tugʻilgan) — himoyachi, yarim himoyachi sifatida oʻynagan chililik futbolchi. Chili terma jamoasida oʻynagan. Klublardagi faoliyati. Silva „Universidad Católica“ klubi tarbiyalanuvchisi hisoblanadi. 2006-yilda u Chili premyer ligasida asosiy jamoa safida debyut qilgan. 2010-yilda Fransisko klubga Chili chempionligini qoʻlga kiritishga yordam bergan va bir yildan soʻng Chili kubogini qoʻlga kiritgan. 2010-yilning yozida Italiyaning „Lecce“ futbol klubi Silvaga faol qiziqish bildirgan, biroq Fransiskoning Yevropa Ittifoqi fuqaroligi yo‘qligi sababli kelishuv amalga oshmagan. 2013-yilda u Ispaniyaning „Osasuna“ jamoasiga ijaraga berilgan. Silva La Ligadagi debyutini 2-fevral kuni Celta Vigo futbol klubiga qarshi oʻtkazgan. 8-mart kuni „Betis“ futbol klubiga qarshi kechgan bahsda u yangi klubi safidagi ilk golini urgan. Mavsum oxirida Osasuna Silvaning transferini sotib olgan. Xalqaro faoliyati. 2011-yil 23-yanvarda Silva Chili terma jamoasi safida AQShga qarshi oʻrtoqlik oʻyinida debyut qilgan. 2011-yilda mamlakat terma jamoasi tarkibida Fransisko Argentinada boʻlib oʻtgan Amerika Kubogiga yoʻl olgan. Turnirda u zaxira futbolchisi boʻlgan va faqat Peru terma jamoasiga qarshi bahsda maydonga tushgan. 2016-yilning yozida Silva ketma-ket ikkinchi marta Amerika kubogini qoʻlga kiritgan. Turnirda u Meksika, Kolumbiya va Argentina terma jamoalariga qarshi oʻyinlarda ishtirok etgan. 2017-yilda Silva Rossiyada boʻlib oʻtgan Konfederatsiyalar kubogining kumush medali sohibiga aylangan. Turnirda u Kamerun, Avstraliya, Portugaliya va Germaniya jamoalariga qarshi oʻyinlarda ishtirok etgan.